Seda saatis modernism ka kõlapildis, kui dzhässtrumm Bachi pehmet muusikat äärtest käristas. Kokkuvõttes sulas muusikaline taust 70ndate easy listeningiks, sidudes etendust moderntantsu arhetüübiga veelgi tugevamini. Seda vaadates näis peaaegu võimatu olevat kujutleda, et moderntants oleks võinud tekkida kuidagi teisiti, kui kellegi ideest tantsutund või proov etenduse pähe välja käia. Igatahes - kui seda oleks omal (klassikalise balleti) ajal tehtud, oleks tulemus võinud olla midagi just sellist.